title: Poliittisten ja turvallisuusasioiden komitean päätös (YUTP) 2018/2075, annettu 7 päivänä joulukuuta 2018, Georgiassa toteutettavan Euroopan unionin tarkkailuoperaation (EUMM Georgia) operaation johtajan toimeksiannon jatkamisesta (EUMM GEORGIA/1/2018)

text:
                  28.12.2018

                  FI

                  Euroopan unionin virallinen lehti

                  L 331/217

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2018/2075,
         annettu 7 päivänä joulukuuta 2018,
         Georgiassa toteutettavan Euroopan unionin tarkkailuoperaation (EUMM Georgia) operaation johtajan toimeksiannon jatkamisesta (EUMM GEORGIA/1/2018)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
         ottaa huomioon Georgiassa toteutettavasta Euroopan unionin tarkkailuoperaatiosta, EUMM Georgia, 12 päivänä elokuuta 2010 annetun neuvoston päätöksen 2010/452/YUTP (1) ja erityisesti sen 10 artiklan 1 kohdan,
         sekä katsoo seuraavaa:

                     (1)

                     Poliittisten ja turvallisuusasioiden komitea (PTK) on päätöksen 2010/452/YUTP nojalla valtuutettu perussopimuksen 38 artiklan mukaisesti tekemään Georgiassa toteutettavan Euroopan unionin tarkkailuoperaation (EUMM Georgia) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.

                     (2)

                     PTK hyväksyi 19 päivänä joulukuuta 2017 päätöksen (YUTP) 2017/2438 (2) Erik HØEGin nimittämisestä EUMM Georgian johtajaksi 15 päivästä joulukuuta 2017 alkaen 14 päivään joulukuuta 2018 saakka.

                     (3)

                     Neuvosto hyväksyi 3 päivänä joulukuuta 2018 päätöksen (YUTP) 2018/1884 (3), jolla EUMM Georgian toimeksiantoa jatkettiin 14 päivään joulukuuta 2020.

                     (4)

                     Unionin ulkoasioiden ja turvallisuuspolitiikan korkea edustaja on ehdottanut Erik HØEGin toimikauden jatkamista EUMM Georgian johtajana 15 päivästä joulukuuta 2018 alkaen,

               ON HYVÄKSYNYT TÄMÄN PÄÄTÖKSEN:

            1 artikla
            Jatketaan Erik HØEGin toimeksiantoa EUMM Georgian johtajana 15 päivästä joulukuuta 2018 alkaen.

            2 artikla
            Tämä päätös tulee voimaan päivänä, jona se hyväksytään.
            Sen voimassaolo päättyy 14 päivänä joulukuuta 2020.

            Tehty Brysselissä 7 päivänä joulukuuta 2018.

                  Poliittisten ja turvallisuusasioiden komitean puolesta

                  Puheenjohtaja

               S. FROM-EMMESBERGER

            (1)  EUVL L 213, 13.8.2010, s. 43.

            (2)  Poliittisten ja turvallisuusasioiden komitean päätös (YUTP) 2017/2438, annettu 19 päivänä joulukuuta 2017, Georgiassa toteutettavan Euroopan unionin tarkkailuoperaation (EUMM Georgia) johtajan nimittämisestä (EUMM GEORGIA/1/2017) (EUVL L 344, 23.12.2017, s. 39).

            (3)  Neuvoston päätös (YUTP) 2018/1884, annettu 3 päivänä joulukuuta 2018, Georgiassa toteutettavasta Euroopan unionin tarkkailuoperaatiosta, EUMM Georgia, annetun päätöksen 2010/452/YUTP muuttamisesta ja voimassaolon jatkamisesta (EUVL L 308, 4.12.2018, s. 41).


title: Neuvoston päätös (YUTP) 2018/2078, annettu 21 päivänä joulukuuta 2018, rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta

text:
                  28.12.2018

                  FI

                  Euroopan unionin virallinen lehti

                  L 331/224

         NEUVOSTON PÄÄTÖS (YUTP) 2018/2078,
         annettu 21 päivänä joulukuuta 2018,
         rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 31 päivänä heinäkuuta 2014 päätöksen 2014/512/YUTP (1).

                     (2)

                     Eurooppa-neuvosto sopi 19 päivänä maaliskuuta 2015 tarvittavien toimenpiteiden toteuttamisesta, jotta rajoittavien toimenpiteiden kesto sidottaisiin selkeästi Minskin sopimusten täysimääräiseen täytäntöönpanoon, ottaen huomioon että täysimääräisen täytäntöönpanon oli määrä tapahtua 31 päivään joulukuuta 2015 mennessä.

                     (3)

                     Neuvosto jatkoi 5 päivänä heinäkuuta 2018 päätöksen 2014/512/YUTP voimassaoloa 31 päivään tammikuuta 2019, jotta neuvosto voisi jatkossakin arvioida Minskin sopimusten täytäntöönpanoa (2).

                     (4)

                     Minskin sopimusten täytäntöönpanon arvioinnin jälkeen päätöksen 2014/512/YUTP voimassaoloa olisi jatkettava kuudella kuukaudella, jotta neuvosto voisi jatkossakin arvioida niiden täytäntöönpanoa.

                     (5)

                     Päätös 2014/512/YUTP olisi näin ollen muutettava tämän mukaisesti,

               ON HYVÄKSYNYT TÄMÄN PÄÄTÖKSEN:

            1 artikla
            Korvataan päätöksen 2014/512/YUTP 9 artiklan 1 kohdan ensimmäinen alakohta seuraavasti:

                  ”1.   Tätä päätöstä sovelletaan 31 päivään heinäkuuta 2019.”

            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tehty Brysselissä 21 päivänä joulukuuta 2018.

                  Neuvoston puolesta

                  Puheenjohtaja

               J. BOGNER-STRAUSS

            (1)  Neuvoston päätös 2014/512/YUTP, annettu 31 päivänä heinäkuuta 2014, rajoittavista toimenpiteistä Ukrainan tilannetta epävakauttavien Venäjän toimien johdosta (EUVL L 229, 31.7.2014, s. 13).

            (2)  Neuvoston päätös (YUTP) 2018/964, annettu 5 päivänä heinäkuuta 2018, rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta (EUVL L 172, 9.7.2018, s. 3).


title: Euroopan parlamentin päätös (EU) 2018/2073, 24 päivänä lokakuuta 2018, vastuuvapauden myöntämisestä Euroopan turvapaikka-asioiden tukiviraston talousarvion toteuttamisesta varainhoitovuonna 2016

text:
               28.12.2018

               FI

               Euroopan unionin virallinen lehti

               L 331/213

      EUROOPAN PARLAMENTIN PÄÄTÖS (EU) 2018/2073,
      24 päivänä lokakuuta 2018,
      vastuuvapauden myöntämisestä Euroopan turvapaikka-asioiden tukiviraston talousarvion toteuttamisesta varainhoitovuonna 2016
      EUROOPAN PARLAMENTTI, joka

                  —

                  ottaa huomioon Euroopan turvapaikka-asioiden tukiviraston lopullisen tilinpäätöksen varainhoitovuodelta 2016,

                  —

                  ottaa huomioon tilintarkastustuomioistuimen kertomuksen Euroopan turvapaikka-asioiden tukiviraston tilinpäätöksestä varainhoitovuodelta 2016 sekä viraston vastauksen (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2016 koskevan tarkastuslausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 20. helmikuuta 2018 antaman suosituksen varainhoitovuoden 2016 talousarvion toteuttamista koskevan vastuuvapauden myöntämisestä virastolle (05941/2018 – C8-0087/2018),

                  —

                  ottaa huomioon 18. huhtikuuta 2018 tekemänsä päätöksen (3), jolla lykättiin päätöstä varainhoitovuotta 2016 koskevan vastuuvapauden myöntämisestä, sekä Euroopan turvapaikka-asioiden tukiviraston pääjohtajan vastaukset,

                  —

                  ottaa huomioon toimet, joita komission muuttoliike- ja sisäasioiden pääosasto ja Euroopan turvapaikka-asioiden tukiviraston hallintoneuvosto ovat toteuttaneet sen jälkeen, kun parlamentti päätti 18. huhtikuuta 2018 lykätä päätöstä vastuuvapauden myöntämisestä, minkä seurauksena José Carreira erosi Euroopan turvapaikka-asioiden tukiviraston pääjohtajan tehtävästä 6. kesäkuuta 2018;

                  —

                  ottaa huomioon 3. syyskuuta 2018 pidetyn kuulemistilaisuuden ja Euroopan turvapaikka-asioiden tukiviraston uuden väliaikaisen pääjohtajan esittelemät korjaavat toimenpiteet, joita on toteutettu sen jälkeen kun hänet nimitettiin tehtäväänsä kesäkuussa 2018;

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan turvapaikka-asioiden tukiviraston perustamisesta 19. toukokuuta 2010 annetun Euroopan parlamentin ja neuvoston asetuksen (EU) N:o 439/2010 (5) ja erityisesti sen 36 artiklan,

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen IV,

                  —

                  ottaa huomioon talousarvion valvontavaliokunnan toisen mietinnön (A8-0299/2018),

         1.

            epää Euroopan turvapaikka-asioiden tukiviraston pääjohtajalta vastuuvapauden viraston talousarvion toteuttamisesta varainhoitovuonna 2016;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan turvapaikka-asioiden tukiviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Antonio TAJANI

               Pääsihteeri

            Klaus WELLE

         (1)  EUVL C 417, 6.12.2017, s. 79.

         (2)  Ks. alaviite 1.

         (3)  EUVL L 248, 3.10.2018, s. 195.

         (4)  EUVL L 298, 26.10.2012, s. 1.

         (5)  EUVL L 132, 29.5.2010, s. 11.

         (6)  EUVL L 328, 7.12.2013, s. 42.


title: Euroopan parlamentin päätös (EU) 2018/2071, 24 päivänä lokakuuta 2018, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2016, pääluokka II – Eurooppa-neuvosto ja neuvosto

text:
               28.12.2018

               FI

               Euroopan unionin virallinen lehti

               L 331/210

      EUROOPAN PARLAMENTIN PÄÄTÖS (EU) 2018/2071,
      24 päivänä lokakuuta 2018,
      vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2016, pääluokka II – Eurooppa-neuvosto ja neuvosto
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2016 (1),

                  —

                  ottaa huomioon Euroopan unionin konsolidoidun tilinpäätöksen varainhoitovuodelta 2016 (COM(2017) 365 – C8-0249/2017) (2),

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2016 sekä toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2016 koskevan lausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon 18. huhtikuuta 2018 tekemänsä päätöksen (5), jolla lykättiin päätöstä varainhoitovuotta 2016 koskevan vastuuvapauden myöntämisestä, sekä sen liitteenä olevan päätöslauselman (6),

                  —

                  ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (7) ja erityisesti sen 55, 99, 164, 165 ja 166 artiklan,

                  —

                  ottaa huomioon työjärjestyksen 94 artiklan ja liitteen IV,

                  —

                  ottaa huomioon talousarvion valvontavaliokunnan toisen mietinnön (A8-0300/2018),

         1.

            epää neuvoston pääsihteeriltä vastuuvapauden Eurooppa-neuvoston ja neuvoston talousarvion toteuttamisesta varainhoitovuonna 2016;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Eurooppa-neuvostolle, neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle, Euroopan tietosuojavaltuutetulle ja Euroopan ulkosuhdehallinnolle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Antonio TAJANI

               Pääsihteeri

            Klaus WELLE

         (1)  EUVL L 48, 24.2.2016.

         (2)  EUVL C 323, 28.9.2017, s. 1.

         (3)  EUVL C 322, 28.9.2017, s. 1.

         (4)  EUVL C 322, 28.9.2017, s. 10.

         (5)  EUVL L 248, 3.10.2018, s. 23.

         (6)  EUVL L 248, 3.10.2018, s. 24.

         (7)  EUVL L 298, 26.10.2012, s. 1.


Neuvoston asetukseen (EY) N:o 139/2004 perustuva komission päätös (tehty 30/11/2018) keskittymän (Asia N:o COMP/M.9108 - PepsiCo, Inc. / SodaStream) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Euroopan järjestelmäriskikomitean päätös, annettu 14 päivänä marraskuuta 2018, koordinointikehyksestä, jonka mukaisesti valvontaviranomaiset kuulevat Euroopan järjestelmäriskikomiteaa Euroopan parlamentin ja neuvoston direktiivin 2009/138/EY (Solvenssi II) 138 artiklan 4 kohdan mukaisen määräajan jatkamisesta (EJRK/2018/7)

text:
                  29.1.2019

                  FI

                  Euroopan unionin virallinen lehti

                  C 36/31

         EUROOPAN JÄRJESTELMÄRISKIKOMITEAN PÄÄTÖS,
         annettu 14 päivänä marraskuuta 2018,
         koordinointikehyksestä, jonka mukaisesti valvontaviranomaiset kuulevat Euroopan järjestelmäriskikomiteaa Euroopan parlamentin ja neuvoston direktiivin 2009/138/EY (Solvenssi II) 138 artiklan 4 kohdan mukaisen määräajan jatkamisesta
         (EJRK/2018/7)
         (2019/C 36/10)
         EUROOPAN JÄRJESTELMÄRISKIKOMITEAN HALLINTONEUVOSTO, joka
         ottaa huomioon finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1092/2010 (1) ja erityisesti sen 3 artiklan 2 kohdan j alakohdan sekä 4 artiklan 2 kohdan,
         ottaa huomioon vakuutus- ja jälleenvakuutustoiminnan aloittamisesta ja harjoittamisesta (Solvenssi II) 25 päivänä marraskuuta 2009 annetun Euroopan parlamentin ja neuvoston direktiivin 2009/138/EY (2) ja erityisesti sen 138 artiklan 4 kohdan,
         sekä katsoo seuraavaa:

                     (1)

                     Direktiivin 2009/138/EY 138 artiklassa vahvistetaan säännöt ja menettelytavat, joita sovelletaan, jos vakavaraisuuspääomavaatimusta ei enää täytetä tai on olemassa sen täyttämättä jäämisen vaara. Näissä tapauksissa on noudatettava erityisiä menettelytapoja, joilla saavutetaan uudelleen vakavaraisuuspääomavaatimuksen mukainen hyväksyttävien omien varojen taso tai pienennetään vakuutus- tai jälleenvakuutusyrityksen riskiprofiilia vakavaraisuusvaatimuksen täyttämisen varmistamiseksi tietyn määräajan kuluessa.

                     (2)

                     Direktiivin 2009/138/EY 138 artiklan 4 kohdassa säädetään, että jos Euroopan vakuutus- ja lisäeläkeviranomainen (EVLEV) toteaa poikkeuksellisen epäsuotuisan tilanteen, jolla on vaikutuksia vakuutus- ja jälleenvakuutusyrityksiin, joiden osuus markkinoista tai asianomaisista vakuutuslajeista on merkittävä, asianomainen valvontaviranomainen voi jatkaa asianomaisten yritysten osalta tervehdyttämisjaksoa enintään seitsemällä vuodella.

                     (3)

                     Direktiivin 2009/138/EY 138 artiklan 4 kohdan nojalla asianomaiset valvontaviranomaiset voivat kuulla Euroopan järjestelmäriskikomiteaa (EJRK) tervehdyttämisjakson jatkamisesta sellaisten yritysten osalta, joihin vaikuttaa EVLEVin toteama poikkeuksellinen epäsuotuisa tilanne. Valvontaviranomaiset voivat tehdä päätöksen siitä, että on tarpeen esittää EJRK:lle kuulemispyyntö tervehdyttämisjakson jatkamisesta, ja pyynnön täsmällisestä sisällöstä.

                     (4)

                     EJRK vastaa makrotason vakauden valvonnasta unionissa. Tässä yhteydessä EJRK pyrkii omalta osaltaan estämään ja lieventämään unionin rahoitusvakaudelle aiheutuvia järjestelmäriskejä, mukaan lukien unionin ulkopuolelta peräisin olevat riskit. EJRK:n pitäisi siis tehtävänsä mukaisesti keskittyä toiminnassaan makrotason vakauteen liittyviin seikkoihin ja vaikutuksiin, joita aiheutuu siitä, jatketaanko asianomaisten yritysten tervehdyttämisjaksoa vai ei. EJRK:n on mahdollisimman tarkasti arvioitava vaikutuksia rahoitusmarkkinoihin, muihin vakuutus- tai jälleenvakuutusyrityksiin ja reaalitalouteen.

                     (5)

                     Tervehdyttämisjakson jatkamista koskevan kuulemismenettelyn helpottamiseksi on välttämätöntä ottaa käyttöön koordinointikehys EJRK:n sisällä. Tämä koordinointikehys voi hyötyä Euroopan järjestelmäriskikomitean päätöksen EJRK/2015/4 (3) mukaisesta olemassa olevasta asianomaisten viranomaisten päättämien kansallisten makrovakauspoliittisten toimenpiteiden ilmoittamista ja EJRK:n lausuntojen ja suositusten antamista koskevasta koordinointikehyksestä, jota on testattu menestyksellisesti useissa yhteyksissä.

                     (6)

                     EJRK:n on arviointiaan tehdessään lisäksi hyödynnettävä tarpeellisissa määrin vakuutus- ja jälleenvakuutustoimintaan liittyvää asiantuntemusta ja varmistettava tiivis yhteistyö EJRK:n ja EVLEVin välillä,

               ON HYVÄKSYNYT TÄMÄN PÄÄTÖKSEN:

            1 artikla
            Kohde ja soveltamisala
            Tässä päätöksessä vahvistetaan yleinen menettelytapakehys, jonka mukaisesti pyynnön esittävä viranomainen kuulee EJRK:ta direktiivin 2009/138/EY 138 artiklan 4 kohdan mukaisen tervehdyttämisjakson jatkamisesta.

            2 artikla
            Määritelmät
            Tässä päätöksessä tarkoitetaan:

                        1)

                        ”arviointiryhmällä” EJRK:n asiantuntijaryhmää, joka on vastuussa arvioinnin tekemisestä ja vastauksen laatimisesta kuulemispyyntöön ja joka on neuvoa-antavan teknisen komitean alajaosto;

                        2)

                        ”Darwinilla” EJRK:n sisäistä asiakirjanhallintajärjestelmää;

                        3)

                        ”EKP:n työpäivällä” mitä tahansa muuta päivää kuin lauantaita, sunnuntaita tai yleistä vapaapäivää EKP:ssä;

                        4)

                        ”vakuutusyrityksellä” direktiivin 2009/138/EY 13 artiklassa määriteltyä vakuutusyritystä;

                        5)

                        ”tervehdyttämisjaksolla” asianomaisen yrityksen osalta direktiivin 2009/138/EY 138 artiklan 4 kohdassa tarkoitettua ajanjaksoa, jonka kuluessa kyseisen yrityksen on saavutettava uudelleen vakavaraisuuspääomavaatimuksen mukainen hyväksyttävien omien varojen taso tai pienennettävä riskiprofiiliaan varmistaakseen vakavaraisuusvaatimuksen täyttämisen;

                        6)

                        ”jälleenvakuutusyrityksellä” direktiivin 2009/138/EY 13 artiklassa määriteltyä jälleenvakuutusyritystä;

                        7)

                        ”kuulemispyynnöllä” valvontaviranomaisten EJRK:lle direktiivin 2009/138/EY 138 artiklan 4 kohdan nojalla osoittamaa kuulemispyyntöä;

                        8)

                        ”pyynnön esittävällä viranomaisella” valvontaviranomaista, joka on esittänyt kuulemispyynnön;

                        9)

                        ”valvontaviranomaisilla,” direktiivin 2009/138/EY 13 artiklassa määriteltyjä valvontaviranomaisia.

            3 artikla
            Menettely, jonka mukaisesti kuulemispyyntöön annettava vastaus valmistellaan ja hyväksytään

               1.   Vastaanotettuaan direktiivin 2009/138/EY 138 artiklan 4 kohdassa tarkoitetun kuulemispyynnön EJRK:n sihteeristö ilmoittaa tästä pyynnöstä välittömästi hallintoneuvoston, ohjauskomitean ja arviointiryhmän jäsenille Darwinin välityksellä.

               2.   Arviointiryhmä valmistelee kymmenen EKP:n työpäivän kuluessa kuulemispyynnön vastaanottamisesta kuulemispyyntöön vastausluonnoksen, jonka EJRK:n sihteeristö toimittaa ohjauskomitean tarkasteltavaksi kirjallisessa menettelyssä.

               3.   Hallintoneuvoston jäsen voi edellisessä kohdassa tarkoitetun määräajan kuluessa ilmoittaa kahden ensimmäisen työpäivän aikana siitä, kun hallintoneuvosto on saanut asiasta tiedon, että sen viranomainen haluaisi osallistua arviointiryhmään tarkkailijana, jos se ei ole vielä edustettuna siinä.

               4.   Ohjauskomitean on esitettävä huomautuksensa vastausluonnoksesta kahden EKP:n työpäivän kuluessa siitä, kun EJRK:n sihteeristö on toimittanut sen. Arviointiryhmä arvioi ohjauskomitean esittämiä merkittäviä huomautuksia, ja ne voidaan ottaa huomioon hallintoneuvostolle toimitettavassa vastausluonnoksessa.

               5.   EJRK:n sihteeristö toimittaa vastausluonnoksen hallintoneuvostolle huomautuksia varten neljän EKP:n työpäivän kuluessa siitä, kun vastausluonnos on toimitettu ohjauskomitealle. Hallintoneuvoston jäsenet voivat esittää huomautuksia ennen hallintoneuvoston päätöstä neljän EKP:n työpäivän kuluessa siitä, kun vastausluonnos on toimitettu hallintoneuvostolle. Jos merkittäviä huomautuksia ei esitetä, kuulemispyyntöön annettavan vastausluonnoksen on katsottava tulleen hyväksytyksi.

               6.   Jos hallintoneuvosto esittää merkittäviä huomautuksia vastausluonnoksesta, arviointiryhmän on harkittava, pitäisikö vastausluonnosta muuttaa näiden huomautusten perusteella. Arviointiryhmä toimittaa lopullisen vastausluonnoksen EJRK:n sihteeristön välityksellä hallintoneuvostolle neljän EKP:n työpäivän kuluessa siitä, kun se on vastaanottanut hallintoneuvoston huomautukset.

               7.   Hallintoneuvosto tekee päätöksen vastauksen hyväksymisestä arviointiryhmän valmisteleman lopullisen vastausluonnoksen perusteella. Ellei hallintoneuvoston kokousta ole kutsuttu koolle EJRK:n työjärjestyksen (4) mukaisesti, hallintoneuvoston päätös tehdään kirjallisessa menettelyssä kahden EKP:n työpäivän kuluessa siitä, kun arviointiryhmä on toimittanut lopullisen vastausluonnoksen.

               8.   Kuulemispyyntöön annettavaan vastaukseen liittyvän menettelyn määräaikaa voidaan lyhentää poikkeuksellisissa olosuhteissa pyynnön esittävän viranomaisen pyynnöstä tai jos hallintoneuvosto pitää sitä tarpeellisena.

               9.   EJRK:n työjärjestyksen 5 artiklan 2a kohdan ja 13 artiklan 7 kohdan mukaisesti Islannin, Norjan ja Liechtensteinin edustajia EJRK:ssa voidaan pyytää olemaan osallistumatta vastausluonnoksesta käytävään keskusteluun, ellei kuulemispyyntöä ole esittänyt niiden maan valvontaviranomainen.

            4 artikla
            Tiedot, jotka pyynnön esittävän viranomaisen on toimitettava

               1.   Kuulemispyyntöön on sisällyttävä kaikki tarpeelliset tiedot, joihin EJRK:n antama vastaus perustuu, ja siinä on täsmennettävä salassapitovaatimukset, joita näiden tietojen toimittamiseen mahdollisesti sovelletaan.

               2.   Kuulemispyynnön esittävän viranomaisen on toimitettava EJRK:lle tiedot taloudellisista syistä, joiden vuoksi tervehdyttämisjakson jatkaminen on perusteltua, ja oletetuista taloudellisista kokonaisvaikutuksista, joita aiheutuisi siitä, jos tervehdyttämisjaksoa ei jatkettaisi.

               3.   Tervehdyttämisjakson jatkamista puoltavia taloudellisia syitä koskeviin tietoihin on sisällyttävä:

                           a)

                           tiedot senhetkisestä taloudellisesta tilanteesta ja kunkin asianomaisen vakuutusyrityksen ja jälleenvakuutusyrityksen keskinäisistä sidoksista, mukaan lukien niiden sijoitusriskit.

                           b)

                           lisätiedot esimerkiksi vakuutusmarkkinoiden rakenteesta, kilpailijoiden tärkeimmistä ominaisuuksista ja epäsuotuisasta tapahtumasta aiheutuvien tappioiden jakamisesta, ja

                           c)

                           rahoitushankkeista, jotka kuvaavat kunkin asianomaisen vakuutusyrityksen tai jälleenvakuutusyrityksen kykyä tervehtyä erilaisissa taloudellisissa skenaarioissa.

               4.   Tiedot odotetuista taloudellisista kokonaisvaikutuksista, joita aiheutuu siitä, että tervehdyttämisjaksoa ei jatketa, sisältävät:

                           a)

                           epäsuotuisat vaikutukset, joita rahoitusmarkkinoille aiheutuu kunkin asianomaisen vakuutusyrityksen tai jälleenvakuutusyrityksen strategiasta pienentää riskiprofiiliaan, mukaan lukien mahdolliset seurannaisvaikutukset;

                           b)

                           epäsuotuisat vaikutukset, joita reaalitaloudelle aiheutuu esimerkiksi vakuutuspalvelujen tilapäisistä häiriöistä, joiden syynä on mahdollinen korvattavuuden puuttuminen tai mahdolliset kielteiset vaikutukset kuluttajien luottamukseen.

               5.   Päätöksen liitteessä esitetään yksityiskohtaiset tiedot vähimmäistiedoista, jotka pyynnön esittävien viranomaisten on toimitettava.

               6.   EJRK voi tarvittaessa pyytää pyynnön esittäneitä viranomaisia toimittamaan lisätietoja, tämän rajoittamatta 4 ja 5 kohdan soveltamista.

               7.   Elleivät toimitetut tiedot ole jo julkisia, EJRK:n vastaanottamia tietoja on pidettävä ja käsiteltävä luottamuksellisina asetuksen (EU) N:o 1092/2010 8 artiklan 3 kohdan mukaisesti, ja tiedot on annettava vain niille henkilöille ja viranomaisille, jotka tarvitsevat niitä velvoitteitaan tai tehtäviään hoitaessaan.

               8.   EJRK:n sihteeristön on otettava käyttöön erityinen Darwin-palvelu tietojen vaihtamiseksi pyynnön esittävän viranomaisen kanssa.

            5 artikla
            Arviointiryhmä

               1.   Arviointiryhmä tekee arvioinnin ja laatii vastausluonnoksen kuulemispyyntöön.

               2.   Arviointiryhmän kokoonpano on sama kuin päätöksen EJRK/2015/4 nojalla perustetun, hallintoneuvoston nimittämän arviointiryhmän seuraavin eroavaisuuksin:

                           a)

                           Euroopan pankkiviranomaisen (EPV) edustaja korvataan EVLEVin edustajalla, jonka hallintoneuvosto nimittää, ja

                           b)

                           kukin arviointiryhmässä edustettuna oleva viranomainen voi ilmoittaa yhden vakuutusasiantuntijan, joka toimii tarkkailijana arviointiryhmässä.

               3.   Jotta vältettäisiin eturistiriidat valmisteltaessa vastausta kuulemispyyntöön, arviointiryhmän jäsenten ja tarkkailijoiden tehtävä keskeytyy tilapäisesti, ilman että näitä jäseniä korvattaisiin, pyynnön esittävien valvontaviranomaisten edustajien osalta.

               4.   Arviointiryhmä pyrkii saavuttamaan yhteisymmärryksen jäsentensä kesken, mutta jos olosuhteet sitä edellyttävät, arviointiryhmä voi esittää enemmistön ja vähemmistön näkemyksen mukaisen arvioinnin vastausluonnoksessaan, jonka se toimittaa hallintoneuvostolle.

            6 artikla
            Kuulemispyyntöön annettavan vastauksen luottamuksellisuus
            EJRK:n vastaus kuulemispyyntöön ei ole julkinen, ja se toimitetaan vain pyynnön esittävälle viranomaiselle.

            7 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tehty Frankfurt am Mainissa 14 päivänä marraskuuta 2018.

               Francesco MAZZAFERRO

                  EJRK:n sihteeristön päällikkö

                  EJRK:n hallintoneuvoston puolesta

            (1)  EUVL L 331, 15.12.2010, s. 1.

            (2)  EUVL L 335, 17.12.2009, s. 1.

            (3)  Euroopan järjestelmäriskikomitean päätös, annettu 16 päivänä joulukuuta 2015, asianomaisten viranomaisten päättämien kansallisten makrovakauspoliittisten toimenpiteiden ilmoittamista ja EJRK:n lausuntojen ja suositusten antamista koskevasta koordinointikehyksestä sekä päätöksen EJRK/2014/2 kumoamisesta (EJRK/2015/4) (EUVL C 97, 12.3.2016, s. 28).

            (4)  Euroopan järjestelmäriskikomitean päätös, annettu 20 päivänä tammikuuta 2011, Euroopan järjestelmäriskikomitean työjärjestyksen hyväksymisestä (EJRK/2011/1) (EUVL C 58, 24.2.2011, s. 4).

            LIITE
            Tiedot, jotka pyynnön esittävän viranomaisen on toimitettava
            I.   Pyynnön esittävään viranomaiseen liittyvät tiedot

                        —

                        Valvontaviranomaisen nimi

                        —

                        Jäsenvaltio

                        —

                        Pyynnön allekirjoittaja (nimi, asema, yhteystiedot)

                        —

                        Yhteyshenkilö (nimi, asema, yhteystiedot)

                  II.   Pyynnön täsmällinen sisältö – kuulemispyynnön laajuus

            III.   Tiedot, jotka liittyvät kuhunkin pyynnön soveltamisalaan kuuluvaan yritykseen

            III.1   Perustiedot

            Kunkin asianomaisen yrityksen osalta (määritelmät tilanteen mukaan asianomaisen Solvenssi II -mallin S01.02.01 tai S01.02.04 mukaisesti):

                        —

                        Yrityksen nimi;

                        —

                        Yrityksen tunnistekoodi;

                        —

                        Yrityksen tyyppi;

                        —

                        Toimiluvan antanut maa;

                        —

                        Menetelmä, jonka mukaisesti (konsernin) vakavaraisuuspääomavaatimus lasketaan;

                        —

                        Yrityskohtaisten muuttujien käyttö;

                        —

                        Korvamerkityt varat;

                        —

                        Riskittömän korkokäyrän mukauttaminen;

                        —

                        Volatiliteettikorjaus;

                        —

                        Riskitöntä korkoa koskeva siirtymätoimenpide;

                        —

                        Vakuutusteknistä vastuuvelkaa koskeva siirtymätoimenpide.

                  III.2   Taloudelliset tiedot

            Katsaus kunkin asianomaisen yrityksen tuoreimpiin merkityksellisiin taloustietoihin, mukaan lukien varojen, velkojen, omien varojen (mukaan lukien ja pois lukien pitkäaikaiset vakuustoimenpiteet) ja vakavaraisuuspääomavaatimuksen pääasiallinen rakenne.
            III.3   Tiedot kunkin asianomaisen yrityksen asemasta kotimaisilla vakuutusmarkkinoilla

            Kunkin asianomaisen yrityksen osalta:

                        —

                        Tiedot kyseisen yrityksen kotimaisesta markkinaosuudesta, mukaan lukien muu kuin henkivakuutustoiminta (bruttovakuutusmaksutulo) yhteensä ja vakuutuslajeittain, henkivakuutustoiminta (vakuutusteknisen vastuuvelan bruttomäärä) yhteensä ja vakuutuslajeittain, taseen koko (vastaavaa yhteensä);

                        —

                        Tiedot kotimaan markkinoilla toimivien yritysten lukumäärästä niiden vakuutuslajien (henkivakuutus- ja muu kuin henkivakuutustoiminta) osalta, joissa asianomainen yritys toimii;

                        —

                        Tiedot 3–5 - 10 suurimman vakuutusyrityksen yhteenlasketusta markkinaosuudesta niiden vakuutuslajien osalta, joissa asianomainen yritys toimii;

                        —

                        Arvio tappioiden jakautumisesta kansallisilla vakuutusmarkkinoilla toimivien asianomaisten yritysten kesken EVLEVin antamaan poikkeuksellista epäsuotuisaa tilannetta koskevaan julistukseen johtaneen tapahtuman/johtaneiden tapahtumien jälkeen.

                  IV.   Tiedot, jotka puoltavat kunkin asianomaisen yrityksen tervehdyttämisjakson jatkamista

            Kunkin asianomaisen yrityksen osalta:

                        —

                        Taloudelliset näkymät, jotka kuvaavat tervehtymistä vakavaraisuuspääomavaatimuksen täyttämättä jättämisestä erilaisissa taloudellisissa skenaarioissa;

                        —

                        Kuvaus näihin taloudellisiin näkymiin sisältyvistä olettamista ja arvio niihin sisältyvien tervehdyttämistoimien vaikutuksista Tämä voi sisältää:

                                    —

                                    Arvion (suunnitellusta) omaisuussalkun riskiprofiilin pienentämisestä (mukaan lukien sen mahdollinen vaikutus rahoitusmarkkinoihin);

                                    —

                                    Arvion yrityksen suunnittelemasta pääomituksen määrästä ja arvion sen muodosta (esim. osakkeet ja osuudet, velkarahoitus);

                                    —

                                    Arvion suunnitellun jälleenvakuutuksen määrästä ja/tai muista riskiä pienentävistä keinoista, joita otettaisiin käyttöön;

                                    —

                                    Arvion vakuutussalkkujen vakuutusteknisen vastuuvelan ja preemioiden määrästä, jota suunnitellaan myytäväksi ja/tai alas ajettavaksi.

                  V.   Tiedot odotetuista taloudellisista vaikutuksista, joita aiheutuu siitä, että tervehdyttämisjaksoa ei jatketa kunkin asianomaisen yrityksen osalta

            Kunkin asianomaisen yrityksen osalta:

                        —

                        Arvio kielteisistä vaikutuksista reaalitalouteen ja/tai rahoitusmarkkinoihin, jos tervehdyttämisjaksoa ei jatketa. Tämä sisältää:

                                    —

                                    Arvion vakuutuspalvelujen mahdollisista häiriöistä, jos tervehdyttämisjaksoa ei jatketa, perusteina esimerkiksi selvitys niiden yritysten lukumäärästä, jotka jo tarjoavat samanlaisia tuotteita/palveluja, arvio siitä, miten nopeasti vakuutuksenhaltijoiden voidaan olettaa vaihtavan vakuutusyritystä, kuvaus mahdollisten uusien toimijoiden markkinoillepääsyn esteistä;

                                    —

                                    Arvion vakuutuspalvelujen mahdollisten häiriöiden vaikutuksista reaalitalouteen, esimerkiksi kuvauksen reaalitalouden toimista, jotka saattavat häiriintyä, jos vakuutussuoja menetetään;

                                    —

                                    Kuvauksen mahdollisista kielteisistä vaikutuksista kuluttajien luottamukseen, joita aiheutuu siitä, että tervehdyttämisjaksoa ei jatketa;

                                    —

                                    Arvion vaikutuksista rahoitusmarkkinoihin (mukaan lukien seurannaisvaikutukset), joita aiheutuisi siitä, että tervehdyttämisjaksoa ei jatkettaisi ja yritys joutuisi sen vuoksi selvitystilaan.

                  Kaikki edellä mainitut numerotiedot pitäisi toimittaa kaikkein tuoreimpien saatavilla olevien tietojen perusteella excel-taulukossa.


title: Neuvoston päätös (YUTP) 2019/538, annettu 1 päivänä huhtikuuta 2019, kemiallisten aseiden kieltojärjestön (OPCW) toimien tukemisesta joukkotuhoaseiden leviämisen vastaisen EU:n strategian täytäntöönpanon yhteydessä

text:
                  2.4.2019

                  FI

                  Euroopan unionin virallinen lehti

                  L 93/3

         NEUVOSTON PÄÄTÖS (YUTP) 2019/538,
         annettu 1 päivänä huhtikuuta 2019,
         kemiallisten aseiden kieltojärjestön (OPCW) toimien tukemisesta joukkotuhoaseiden leviämisen vastaisen EU:n strategian täytäntöönpanon yhteydessä
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Eurooppa-neuvosto hyväksyi 12 päivänä joulukuuta 2003 joukkotuhoaseiden leviämisen vastaisen EU:n strategian, jäljempänä ’EU:n strategia’, jonka III luku käsittää luettelon toimenpiteistä joukkotuhoaseiden leviämisen torjumiseksi.

                     (2)

                     EU:n strategiassa korostetaan kemiallisten aseiden kehittämisen, tuotannon, varastoinnin ja käytön kieltämistä sekä niiden hävittämistä koskevan yleissopimuksen (CWC), jäljempänä ’kieltosopimus’, ja kemiallisten aseiden kieltojärjestön (OPCW), jäljempänä ’kieltojärjestö’, keskeistä asemaa kemiallisten aseiden hävittämisessä maapallolta. Unioni on osana EU:n strategiaa sitoutunut edistämään keskeisten aseriisuntaa ja asesulkua koskevien yleissopimusten ja sopimusten maailmanlaajuista noudattamista, kieltosopimus mukaan luettuna. EU:n strategian tavoitteet täydentävät kieltojärjestön tavoitteita, jotka liittyvät sen tehtävään panna kieltosopimus täytäntöön.

                     (3)

                     Neuvosto hyväksyi 22 päivänä marraskuuta 2004 yhteisen toiminnan 2004/797/YUTP (1) kieltojärjestön toimien tukemiseksi. Kyseisen yhteisen toiminnan voimassaolon päätyttyä hyväksyttiin neuvoston yhteinen toiminta 2005/913/YUTP (2), jota puolestaan seurasi neuvoston yhteinen toiminta 2007/185/YUTP (3). Yhteisen toiminnan 2007/185/YUTP jälkeen hyväksyttiin neuvoston päätökset 2009/569/YUTP (4), 2012/166/YUTP (5) ja (YUTP) 2015/259 (6). Päätöksen (YUTP) 2015/259 voimassaolo päättyi 23 päivänä maaliskuuta 2018.

                     (4)

                     Neuvosto hyväksyi 26 päivänä helmikuuta 2018 päätöksen (YUTP) 2018/294 (7), jossa säädettiin päätöksen (YUTP) 2015/259 voimassaolon jatkamisesta, jotta toimien toteuttamista voitaisiin jatkaa 23 päivään joulukuuta 2018 saakka.

                     (5)

                     On edelleen tarpeen, että unioni antaa tällaista intensiivistä ja kohdennettua tukea kieltojärjestölle osana EU:n strategian III luvun aktiivista täytäntöönpanoa. Tarvitaan lisätoimia, joilla kehitetään kieltosopimuksen sopimusvaltioiden (jäljempänä ’sopimusvaltiot’) valmiuksia täyttää kieltosopimuksen mukaiset velvoitteensa, parannetaan sopimusvaltioiden valmiutta ehkäistä iskuja, joissa käytetään myrkyllisiä kemikaaleja, ja vastata tällaisiin iskuihin, sekä tehostetaan kemian alan kansainvälistä yhteistyötä. Lisätoimia tarvitaan myös, jotta voidaan tukea kieltojärjestön kykyä mukautua tieteen ja teknologian kehityssuuntauksiin ja parantaa sen valmiuksia puuttua kemiallisten aseiden käytön uhkaan. Kieltosopimuksen yleismaailmalliseen soveltamiseen liittyviä toimia olisi jatkettava ja mukautettava ja ne olisi kohdennettava vähenevään määrään valtioita, jotka eivät ole kieltosopimuksen sopimusvaltioita.

                     (6)

                     Neuvosto antoi 16 päivänä huhtikuuta 2018 päätelmät, joissa esitettiin muun muassa kemiallisten aseiden kieltosopimuksen toimivuuden tarkastelemiseksi Haagissa 21 päivästä30 päivään marraskuuta 2018 järjestettävään sopimusvaltioiden konferenssin neljänteen erityisistuntoon (jäljempänä ’neljäs tarkistuskonferenssi’) liittyvä unionin kanta.

                     (7)

                     Unioni on antanut poliittista, taloudellista ja materiaalista tukea Syyriassa toteutetuille kieltojärjestön operaatioille, joiden tavoitteena on Syyrian kemiallisten aseiden ja aineiden täydellinen hävittäminen. Neuvosto hyväksyi vastaavasti 9 päivänä joulukuuta 2013 päätöksen 2013/726/YUTP (8) tuen antamisesta kieltojärjestön toiminnalle YK:n turvallisuusneuvoston päätöslauselman 2118 (2013), Syyrian kemiallisten aseiden hävittämisestä 27 päivänä syyskuuta 2013 tehdyn kieltojärjestön hallintoneuvoston päätöksen sekä myöhempien asiaan liittyvien päätöslauselmien ja päätösten puitteissa. Päätöksen 2013/726/YUTP jälkeen 12 päivänä joulukuuta 2017 hyväksyttiin neuvoston päätös (YUTP) 2017/2303 (9). Lisäksi neuvosto hyväksyi 30 päivänä marraskuuta 2015 päätöksen (YUTP) 2015/2215 (10) tuen antamisesta YK:n turvallisuusneuvoston päätöslauselmalle 2235 (2015).

                     (8)

                     Kieltosopimuksen sopimusvaltioiden konferenssin neljäs erityisistunto hyväksyi 27 päivänä kesäkuuta 2018 päätöksen C-SS-4/DEC.3 puuttumisesta kemiallisten aseiden käytöstä aiheutuvaan uhkaan. Eurooppa-neuvosto ilmoitti 28 päivänä kesäkuuta 2018 antamissaan päätelmissä unionin sitoutuvan tukemaan kyseisen päätöksen tuloksia,

               ON HYVÄKSYNYT TÄMÄN PÄÄTÖKSEN:

            1 artikla

               1.   Pannakseen EU:n strategian jotkut osat välittömästi ja tosiasiallisesti täytäntöön unioni tukee kieltojärjestön toimia, joiden tavoitteena on:

                           —

                           parantaa sopimusvaltioiden valmiuksia täyttää kieltosopimuksen mukaiset velvoitteensa;

                           —

                           tehostaa sopimusvaltioiden valmiutta ehkäistä iskuja, joissa käytetään myrkyllisiä kemikaaleja, ja vastata tällaisiin iskuihin;

                           —

                           tehostaa kemian alan kansainvälistä yhteistyötä;

                           —

                           tukea kieltojärjestön kykyä mukautua tieteen ja teknologian kehityssuuntauksiin;

                           —

                           parantaa kieltojärjestön valmiuksia puuttua kemiallisten aseiden käytön uhkaan;

                           —

                           edistää kieltosopimuksen yleismaailmallisuutta rohkaisemalla valtioita, jotka eivät ole kieltosopimuksen sopimusvaltioita, liittymään siihen.

               2.   Edellä olevaa 1 kohtaa sovellettaessa kieltojärjestön hankkeiden mukaiset toimet, joille unioni antaa tukea ja jotka ovat EU:n strategiaan sisältyvien toimenpiteiden mukaisia, ovat seuraavat:
               I hanke: Kieltojärjestön kemia- ja teknologiakeskus sekä kemiallisten aseiden käytöstä aiheutuvasta uhasta annetun päätöksen C-SS-4/DEC.3 täytäntöönpano
               Toimet:

                           —

                           laboratorion parannushanke

                           —

                           päätöksen C-SS-4/DEC.3 täytäntöönpano

                     II hanke: Kemiallisten aseiden riisunta ja leviämisen estäminen
               Toimet:

                           —

                           hallintoneuvoston edustajien ja sopimusvaltioista tulevien tarkkailijoiden vierailut Kiinan kansantasavaltaan ja Amerikan yhdysvaltoihin yleiskuvan muodostamiseksi hävittämisohjelmista

                           —

                           järjestön sisällönhallintajärjestelmän käytön laajentaminen ja tehostaminen

                           —

                           täydet ominaisuudet sisältävän televiestintäratkaisun käyttöönotto kaikille asiaankuuluville kieltojärjestön teknisen sihteeristön henkilöstön jäsenille

                     III hanke: Apu ja suojautuminen afrikkalaisissa sopimusvaltioissa
               Toimet:

                           —

                           ensivaiheen pelastustyöntekijöiden operatiivinen koulutus

                           —

                           apua ja suojautumista koskeva kouluttajien koulutus (Afrikka-ryhmä)

                     IV hanke: Kansainvälinen yhteistyö
               Toimet:

                           —

                           korkeiden yritysjohtajien, päätöksentekijöiden ja kieltojärjestön kumppaniohjelman alumnien johtotason koulutus

                           —

                           laboratorioiden twinning-hanke

                           —

                           kemian rauhanomaisen käytön alalla toimivien naisten foorumi ja analyyttisten perustaitojen kehittämiskurssit naiskemisteille

                           —

                           nuorille suunnattu koulutus kemian rauhanomaisesta käytöstä

                           —

                           analyyttisten taitojen kehittämiskurssi analyyttisen kemian asiantuntijoille afrikkalaisissa sopimusvaltioissa

                           —

                           kemikaaliturvallisuutta käsittelevä kurssi afrikkalaisille sopimusvaltioille

                     V hanke: Yleismaailmallisuus ja kohdistetut tukitoimet
               Toimet:

                           —

                           verkko-opetusmoduulien kehittäminen

                           —

                           opetus- ja tukitoimivälineiden ja -materiaalin kääntäminen ja levittäminen

                           —

                           tuki valtioista riippumattomien järjestöjen osallistumiselle kieltojärjestön toimintaan

                           —

                           sopimusvaltioiden konferenssin yhteydessä järjestettävät oheistapahtumat

                     VI hanke: Täytäntöönpano jäsenvaltioissa
               Toimet:

                           —

                           kansainvälisten sidosryhmien foorumi

                     VII hanke: tiede ja teknologia
               Toimet:

                           —

                           Kasvien biologiset merkkiaineet -haaste

                           —

                           tuki kieltojärjestön neuvoa-antavan tieteellisen neuvottelukunnan väliaikaisille työryhmille

                     Yksityiskohtainen kuvaus tässä kohdassa tarkoitetuista unionin tukemista kieltojärjestön toimista on liitteessä.

            2 artikla

               1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.

               2.   Edellä 1 artiklan 2 kohdassa tarkoitettujen hankkeiden teknisestä toteutuksesta vastaa kieltojärjestön tekninen sihteeristö, jäljempänä ’tekninen sihteeristö’. Se suorittaa kyseisen tehtävän korkean edustajan alaisuudessa ja valvonnassa. Tätä varten korkea edustaja sopii tarvittavista järjestelyistä teknisen sihteeristön kanssa.

            3 artikla

               1.   Rahoitusohje 1 artiklan 2 kohdassa tarkoitettujen hankkeiden toteuttamiselle on 11 601 256 euroa.

               2.   Edellä 1 kohdassa säädetyllä määrällä rahoitettavia menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.

               3.   Komissio valvoo 2 kohdassa tarkoitettujen menojen asianmukaista hallinnointia. Tätä varten se tekee teknisen sihteeristön kanssa rahoitussopimuksen. Kyseisessä sopimuksessa on määrättävä, että tekninen sihteeristö varmistaa unionin rahoitustuen näkyvyyden tavalla, joka vastaa sen suuruutta, ja määrittää toimenpiteet synergian edistämiseksi ja päällekkäisten toimien välttämiseksi.

               4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Komissio ilmoittaa neuvostolle rahoitussopimuksen tekemiseen liittyvistä mahdollisista vaikeuksista sekä sopimuksen tekopäivästä.

            4 artikla
            Korkea edustaja tiedottaa neuvostolle tämän päätöksen täytäntöönpanosta teknisen sihteeristön säännöllisesti laatimien raporttien perusteella. Korkean edustajan kertomukset ovat perusta neuvoston suorittamalle arvioinnille. Komissio antaa tietoja 1 artiklan 2 kohdassa tarkoitettujen hankkeiden rahoitukseen liittyvistä näkökohdista.

            5 artikla

               1.   Tämä päätös tulee voimaan päivänä, jona se hyväksytään.

               2.   Tämän päätöksen voimassaolo päättyy 36 kuukauden kuluttua 3 artiklan 3 kohdassa tarkoitetun rahoitussopimuksen tekemisestä. Päätöksen voimassaolo päättyy kuitenkin kuuden kuukauden kuluttua sen voimaantulosta, jos rahoitussopimusta ei ole tehty siihen mennessä.

            Tehty Brysselissä 1 päivänä huhtikuuta 2019.

                  Neuvoston puolesta

                  Puheenjohtaja

               G. CIAMBA

            (1)  Neuvoston yhteinen toiminta 2004/797/YUTP, 22 päivältä marraskuuta 2004, kemiallisten aseiden kieltojärjestön toimien tukemiseksi joukkotuhoaseiden leviämisen vastaisen EU:n strategian täytäntöönpanon puitteissa (EUVL L 349, 25.11.2004, s. 63).

            (2)  Neuvoston yhteinen toiminta 2005/913/YUTP, 12 päivältä joulukuuta 2005, kemiallisten aseiden kieltojärjestön toimien tukemisesta joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 331, 17.12.2005, s. 34).

            (3)  Neuvoston yhteinen toiminta 2007/185/YUTP, 19 päivältä maaliskuuta 2007, kemiallisten aseiden kieltojärjestön toimien tukemisesta joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 85, 27.3.2007, s. 10).

            (4)  Neuvoston päätös 2009/569/YUTP, tehty 27 päivänä heinäkuuta 2009, kemiallisten aseiden kieltojärjestön toimien tukemisesta joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 197, 29.7.2009, s. 96).

            (5)  Neuvoston päätös 2012/166/YUTP, annettu 23 päivänä maaliskuuta 2012, kemiallisten aseiden kieltojärjestön (OPCW) toimien tukemisesta joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 87, 24.3.2012, s. 49).

            (6)  Neuvoston päätös (YUTP) 2015/259, annettu 17 päivänä helmikuuta 2015, kemiallisten aseiden kieltojärjestön (OPCW) toimien tukemisesta joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 43, 18.2.2015, s. 14).

            (7)  Neuvoston päätös (YUTP) 2018/294, annettu 26 päivänä helmikuuta 2018, kemiallisten aseiden kieltojärjestön (OPCW) toimien tukemisesta joukkotuhoaseiden leviämisen vastaisen EU:n strategian täytäntöönpanon yhteydessä annetun päätöksen (YUTP) 2015/259 muuttamisesta (EUVL L 55, 27.2.2018, s. 58).

            (8)  Neuvoston päätös 2013/726/YUTP, annettu 9 päivänä joulukuuta 2013, Yhdistyneiden kansakuntien turvallisuusneuvoston päätöslauselman 2118 (2013) ja Kemiallisten aseiden kieltojärjestön hallintoneuvoston päätöksen EC-M-33/DEC.1 tukemiseksi joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 329, 10.12.2013, s. 41).

            (9)  Neuvoston päätös (YUTP) 2017/2303, annettu 12 päivänä joulukuuta 2017, tuen antamisesta YK:n turvallisuusneuvoston päätöslauselman 2118 (2013) täytäntöönpanon jatkamiselle ja Syyrian kemiallisten aseiden hävittämisestä tehdyn Kemiallisten aseiden kieltojärjestön (OPCW) hallintoneuvoston päätökselle EC-M-33/DEC.1 joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 329, 13.12.2017, s. 55).

            (10)  Neuvoston päätös (YUTP) 2015/2215, annettu 30 päivänä marraskuuta 2015, tuen antamisesta YK:n turvallisuusneuvoston päätöslauselmalle 2235 (2015), jolla perustetaan kemiallisten aseiden kieltojärjestön ja YK:n yhteinen tutkintamekanismi Syyrian arabitasavallassa kemiallisilla aseilla tehtyjen iskujen tekijöiden tunnistamiseksi (EUVL L 314, 1.12.2015, s. 51).

            LIITE

               Unionin tuki kieltojärjestön toimille joukkotuhoaseiden leviämisen vastaisen EU:n strategian täytäntöönpanon yhteydessä

            I hanke – kieltojärjestön kemia- ja teknologiakeskus sekä kemiallisten aseiden käytöstä aiheutuvaa uhkaa koskevan päätöksen C-SS-4/DEC.3 täytäntöönpano
            Tavoitteet

                        —

                        kemiallisten aseiden varastojen ja tuotantolaitosten hävittäminen kieltosopimuksessa määrättyjen todentamistoimenpiteiden mukaisesti

                        —

                        kemiallisten aseiden leviämisen estäminen soveltamalla kieltosopimuksessa määrättyjä todentamis- ja täytäntöönpanotoimenpiteitä, jotka auttavat myös lisäämään sopimusvaltioiden keskinäistä luottamusta

                        —

                        kemiallisiin aseisiin taikka niiden käyttöön tai sen uhkaan liittyvät avustus- ja suojautumistoimet kieltosopimuksen X artiklan määräysten mukaisesti

                        —

                        taloudellinen ja teknologinen kehitys kansainvälisellä yhteistyöllä kemian alalla niiden toimien osalta, joita kieltosopimuksen XI artiklan määräysten mukaisesti ei kielletä

                        —

                        kieltosopimuksen VII artiklan määräysten täysimääräinen ja tehokas täytäntöönpano sopimusvaltioissa

                  Tarkoitukset

                        —

                        kieltosopimuksen noudattamista koskevaa luottamusta ylläpitävät todentamistoimenpiteet

                        —

                        myrkyllisten kemikaalien vihamielisen käytön torjuntaa ja siihen reagoimista koskevien sekä kansainvälistä yhteistyötä edistävien valmiuksien kehittäminen

                        —

                        sitoutuminen muiden toimijoiden valmiuksien hyödyntämiseen

                        —

                        järjestön tarkoituksenmukaisuuden säilyttäminen

                        —

                        kemiallisten aseiden käyttöön Syyrian arabitasavallassa syyllistyneiden tunnistaminen yksilöimällä ja raportoimalla kaikki tiedot, jotka mahdollisesti liittyvät kyseisten kemiallisten aseiden alkuperään niissä tilanteissa, joiden yhteydessä tiedonkeruuvaltuuskunta katsoo tai on katsonut, että kemiallisia aseita on käytetty tai todennäköisesti käytetty, sekä tapauksissa, joista kieltojärjestön ja YK:n yhteinen tutkintamekanismi ei ole julkaissut raporttia

                  Tulokset

                        —

                        suurempi toiminnallinen tehokkuus

                        —

                        parempi fyysinen turvallisuus

                        —

                        tiukimpien turvallisuusvaatimusten noudattaminen

                        —

                        valmius pysyä nykyisten uhkien sekä tieteellisen ja teknologisen kehityksen tasalla sekä uuden laitoksen myötä lisääntynyt uskottavuus ja parantunut asema

                        —

                        päätöksessä C-SS-4/DEC.3 esitetyn toimeksiannon mukaisten tutkimusten toteuttaminen

                  Toimet
            I.1   Laboratorion parannushanke
            Kieltojärjestön laboratorio ja välineistövarasto tarjoavat ratkaisevan tärkeää tukea kieltosopimuksen täytäntöönpanoon. Laboratorioon ja välineistövarastoon kohdistetut vaatimukset ovat kasvaneet huomattavasti siitä, kun ne yli 20 vuotta sitten aloittivat toimintansa nykyisessä sijainnissaan Rijswijkissä Haagin esikaupunkialueella. Viime vuosina epätavanomaiset toiminnot ovat lisääntyneet merkittävästi, mikä on kuormittanut näitä laitoksia entisestään, ja päätös C-SS-4/DEC.3 todennäköisesti vain kasvattaa niihin kohdistettuja vaatimuksia. Lisäksi sopimusvaltiot pyytävät laboratoriolta yhä enemmän tukea niiden kemian alan analyyttisia ja teknisiä valmiuksia kehittävään koulutukseen. Kieltojärjestö on päättänyt puuttua näihin ongelmiin käynnistämällä hankkeen, jolla kieltojärjestön laboratorio ja välineistövarasto parannetaan uudeksi kemia- ja teknologiakeskukseksi.
            I.2   Päätöksen C-SS-4/DEC.3 täytäntöönpano
            Kieltojärjestön sopimusvaltioiden konferenssi päätti päätöksen C-SS-4/DEC.3 operatiivisessa 10 kohdassa, että tekninen sihteeristö toteuttaa järjestelyt, joilla voidaan tunnistaa kemiallisten aseiden käyttöön Syyrian arabitasavallassa syyllistyneet yksilöimällä ja raportoimalla kaikki tiedot, jotka mahdollisesti liittyvät kyseisten kemiallisten aseiden alkuperään niissä tilanteissa, joiden yhteydessä tiedonkeruuvaltuuskunta katsoo tai on katsonut, että kemiallisia aseita on käytetty tai todennäköisesti käytetty, sekä tapauksissa, joista kieltojärjestön ja YK:n yhteinen tutkintamekanismi ei ole julkaissut raporttia. Tekninen sihteeristö edistää kyseisen päätöksen täytäntöönpanoa perustamalla tutkinta- ja tunnistustyöryhmän, joka toimii puolueettomasti ja objektiivisesti. Tutkinta- ja tunnistustyöryhmä toimii suoraan kieltojärjestön pääjohtajan valvonnassa ja laatii raportteja hallintoneuvostolle ja YK:n pääsihteerille.
            II Hanke – kemiallisten aseiden riisunta ja leviämisen estäminen
            Tavoitteet

                        —

                        tuetaan kemiallisten aseiden leviämisen estämistä soveltamalla kieltosopimuksessa määrättyjä todentamis- ja täytäntöönpanotoimenpiteitä

                        —

                        edistetään kemiallisten aseiden varastojen ja tuotantolaitosten hävittämistä ja varmistaa se kieltosopimuksessa määrättyjen todentamistoimenpiteiden mukaisesti

                        —

                        edistetään kieltosopimuksen kaikkien määräysten täydellistä, tehokasta ja syrjimätöntä täytäntöönpanoa

                  Tarkoitukset

                        —

                        kieltosopimuksen noudattamista koskevaa luottamusta ylläpitävät todentamistoimenpiteet

                        —

                        sitoutuminen muiden toimijoiden valmiuksien hyödyntämiseen

                        —

                        järjestön tarkoituksenmukaisuuden säilyttäminen

                        —

                        myrkyllisten kemikaalien vihamielisen käytön torjuntaa ja siihen reagoimista koskevien sekä kansainvälistä yhteistyötä edistävien valmiuksien kehittäminen

                  Tulokset

                        —

                        kemiallisten aseiden hävittämisen päätökseen saamista koskevien päätösten täytäntöönpano

                        —

                        tehokkaampi tietämyksen siirto, suurempi avoimuus ja laajempi ymmärrys kieltojärjestön sidosryhmien avulla

                        —

                        tukitoimet, joiden avulla kieltosopimuksen todentamisjärjestelmän painopistettä siirretään aseistariisunnasta kemiallisten aseiden uudelleen ilmaantumisen estämisen suuntaan

                        —

                        tehokkaammat todentamisen rutiinitoimet riskinhallintajärjestelmällä

                        —

                        kieltojärjestön paremmat valmiudet toteuttaa ennakoimattomia tapahtumia koskevia toimia

                        —

                        paremmat kieltojärjestön apua ja suojautumista koskevat valmiudet, joilla tuetaan kieltojärjestön keskittymistä kemiallisten aseiden uudelleen ilmaantumiseen sekä torjunnan ja reagoinnin osalta

                        —

                        tarvittaessa mukautetut rakenteet ja prosessit, joiden avulla kieltojärjestön organisaatiomuutos voidaan toteuttaa jouhevasti

                  Toimet
            II.1   Hallintoneuvoston edustajien ja sopimusvaltioista tulevien tarkkailijoiden vierailut Kiinan kansantasavaltaan ja Amerikan yhdysvaltoihin yleiskuvan muodostamiseksi hävittämisohjelmista
            Unioni on säännöllisesti tukenut hallintoneuvoston vierailuja (yhteisellä toiminnalla 2007/185/YUTP sekä päätöksillä 2009/569/YUTP, 2012/166/YUTP ja (YUTP) 2015/259). Toistaiseksi toteutuneet vierailut ovat osoittautuneet hyödyllisiksi keinoiksi käsitellä kysymyksiä tai huolenaiheita, jotka koskevat kemiallisia aseita hallussaan pitävän sopimusvaltion ohjelmaa, jolla se pyrkii täyttämään velvoitteensa hävittää kemialliset aseensa. Kaikki sopimusvaltiot hyötyvät näistä vierailuista, jotka edistävät avoimuutta ja lisäävät luottamusta siihen, että jäljellä olevien kemiallisten aseiden täydellisessä hävittämisessä edistytään kieltosopimuksen määräysten mukaisesti ja teknisen sihteeristön todentamana. Hankkeen pitäisi kannustaa sopimusvaltioita osallistumaan laajemmin tällaisiin vierailuihin, samalla kun otetaan huomioon asianmukaiset taloudelliset kriteerit ja varmistetaan osallistujien asianmukainen vuorottelu.
            II.2   Organisaation sisällönhallintajärjestelmän käytön laajentaminen ja tehostaminen
            Sisällönhallintajärjestelmä on pääasiassa sellaisten todentamisosaston käyttäjien käytettävissä, joilla on kieltojärjestön eristetyn verkon (sisäiseltä nimeltään Secure Critical Network) käyttöoikeudet. Hanke parantaa sisällönhallintajärjestelmää tuomalla sen kieltojärjestön tarkastajien käyttöön ja poistamalla rajoitettujen suojausominaisuuksien ja IT-verkkoinfrastruktuurin aiheuttamat tehottomuustekijät.
            II.3   Täydet ominaisuudet sisältävän televiestintäratkaisun käyttöönotto kaikille asiaankuuluville kieltojärjestön teknisen sihteeristön henkilöstön jäsenille
            Hankkeessa etsitään soveltuva ja kustannustehokas palveluntarjoaja, siirrytään vaiheittain pois vanhasta infrastruktuurista, testataan ja varmistetaan operaatioissa käytettävien toimenpiteiden turvallisuus uusilla teknologioilla, kehitetään kenttäoperaatiopaketteja, tuodaan täydet ominaisuudet sisältävä televiestintäratkaisu kaikkien asiaankuuluvien kieltojärjestön sidosryhmien käyttöön ja poistetaan käytöstä vanha infrastruktuuri.
            III hanke – apu ja suojautuminen afrikkalaisissa sopimusvaltioissa
            Tavoitteet

                        —

                        varmistetaan kemiallisiin aseisiin taikka niiden käyttöön tai sillä uhkaamiseen liittyvät avustus- ja suojautumistoimet kieltosopimuksen X artiklan määräysten mukaisesti

                        —

                        varmistetaan kieltosopimuksen kaikkien määräysten täydellinen, tehokas ja syrjimätön täytäntöönpano, erityisesti afrikkalaisissa sopimusvaltioissa

                        —

                        tehostetaan valmiuksien kehittämistä kansallista täytäntöönpanoa ja kansainvälistä yhteistyötä varten

                  Tarkoitukset

                        —

                        myrkyllisten kemikaalien vihamielisen käytön torjuntaa ja siihen reagoimista koskevien sekä kansainvälistä yhteistyötä edistävien valmiuksien kehittäminen

                        —

                        sitoutuminen muiden toimijoiden valmiuksien hyödyntämiseen

                        —

                        järjestön tarkoituksenmukaisuuden säilyttäminen

                  Tulokset

                        —

                        paremmat kieltojärjestön apua ja suojautumista koskevat valmiudet, joilla tuetaan järjestön keskittymistä kemiallisten aseiden uudelleenilmaantumiseen sekä torjunnan ja reagoinnin osalta

                        —

                        valmiuksien tehokkaampi kehittäminen kansallista täytäntöönpanoa ja kansainvälistä yhteistyötä varten

                        —

                        tehokkaampi ja kestävä yhteistyö muiden kansainvälisten järjestöjen kanssa

                        —

                        kattavampi yhteydenpito merkityksellisiin sidosryhmiin

                        —

                        paremmat valmiudet edistää sopimusvaltioiden ad hoc -työryhmien yhteistyötä

                  Toimet
            III.1   Ensivaiheen pelastustyöntekijöiden operatiivinen koulutus
            Tämän operatiivisen koulutuksen tavoitteena on tukea afrikkalaisia sopimusvaltioita ja niiden alueellisia talousyhteisöjä (ECOWAS, SADC, IGAD), kun nämä kehittävät valmiuksia suojautua kemiallisilta vaaratilanteilta, joihin liittyy kemiallisia taisteluaineita tai myrkyllisiä teollisuuskemikaaleja.
            III.2   Apua ja suojautumista koskeva kouluttajien koulutus (Afrikka-ryhmä)
            Tämän kurssin päätavoitteena on tarjota perustiedot sellaisten virastojen kouluttajille, jotka osallistuvat kemiallisiin aineisiin liittyvään pelastustyöhön. Näin luodaan Afrikan maihin kouluttajaryhmä, joka pystyy levittämään tietämystä kemiallisiin vaaratilanteisiin vastaamiseen liittyvistä aiheista.
            IV hanke – kansainvälinen yhteistyö
            Tavoitteet

                        —

                        edistetään taloudellista ja teknologista kehitystä kansainvälisellä yhteistyöllä kemian alalla niiden toimien osalta, joiden tarkoituksia ei ole kielletty kieltosopimuksessa

                        —

                        tehostetaan valmiuksien kehittämistä kansallista täytäntöönpanoa ja kansainvälistä yhteistyötä varten

                        —

                        tehostetaan ja kehitetään kestävällä tavalla yhteistyötä muiden kansainvälisten järjestöjen kanssa

                        —

                        vahvistetaan yhteydenpitoa laajempaan joukkoon merkityksellisiä sidosryhmiä

                        —

                        parannetaan valmiuksia edistää sopimusvaltioiden ad hoc -työryhmien yhteistyötä

                  Tarkoitukset

                        —

                        edistetään sopimusvaltioiden kansainvälistä yhteistyötä kemian hyödyntämiseksi rauhanomaisiin tarkoituksiin

                        —

                        parannetaan kieltojärjestön jäsenvaltioiden valmiuksia analysoida kieltosopimuksen kattavia kemikaaleja – erityisesti tietyillä alueilla, kuten Afrikassa ja GRULACin alueella

                        —

                        lisätään naiskemistien tietoisuutta kemian rauhanomaisesta käytöstä ja tarjotaan yhä useammille naiskemisteille mahdollisuus osallistua kieltojärjestön tarjoamaan valmiuksien kehittämisohjelmaan

                        —

                        syvennetään merkityksellisten sidosryhmien tietämystä ja asiaankuuluvia taitoja sekä tarjotaan niille mahdollisuus hankkia tietämystä kemiallisten uhkien arviointiin ja lieventämiseen liittyvistä menetelmistä

                  Tulokset

                        —

                        valmiuksien tehokkaampi kehittäminen kansallista täytäntöönpanoa ja kansainvälistä yhteistyötä varten

                        —

                        teknisen sihteeristön parempi arviointikyky valmiuksien kehittämisen alalla

                        —

                        tehokkaampi ja kestävä yhteistyö muiden kansainvälisten järjestöjen kanssa

                        —

                        kattavampi yhteydenpito merkityksellisiin sidosryhmiin

                        —

                        tukitoimet, joiden avulla kieltosopimuksen todentamisjärjestelmää voidaan tasapainottaa aseistariisunnasta kemiallisten aseiden uudelleenilmaantumisen estämisen suuntaan

                        —

                        kieltojärjestön paremmat valmiudet seurata kieltosopimuksen kannalta merkityksellistä tieteellistä ja teknologista kehitystä

                        —

                        paremmat kieltojärjestön apua ja suojautumista koskevat valmiudet, joilla tuetaan kieltojärjestön keskittymistä kemiallisten aseiden uudelleenilmaantumiseen sekä torjunnan ja reagoinnin osalta

                        —

                        kattavampi yhteydenpito merkityksellisiin sidosryhmiin

                        —

                        paremmat valmiudet edistää sopimusvaltioiden ad hoc -työryhmien yhteistyötä

                  Toimet
            IV.1   Korkeiden yritysjohtajien, päätöksentekijöiden ja kieltojärjestön kumppaniohjelman alumnien johtotason koulutus
            Tässä hankkeessa tarjotaan johtotason koulutusohjelma, joka on tarkoitettu kemisteille, kemian insinööreille ja muille asiaankuuluville ammattilaisille, jotka toimivat (myös kieltosopimuksen täytäntöönpanoon liittyvissä) johtotehtävissä teollisuudessa, hallinnossa ja tiedemaailmassa kieltojärjestön sopimusvaltioissa, jotka ovat kehittyviä tai siirtymätalouksia. Koulutuksen tavoitteena on parantaa heidän mahdollisuuksiaan hankkia perusteellista tietämystä ja johtamistaitoja integroidun kemikaalihallinnan alalla, johon kuuluvat esimerkiksi kemikaaliturvallisuus ja kestävyys.
            IV.2   Laboratorioiden twinning-hanke
            Kieltojärjestön twinning-aloitteen käynnistämistä perusteltiin sillä, että monilta alueilta, kuten Afrikasta ja GRULACin alueelta, puuttuu laboratorioita, jotka on sertifioitu analysoimaan kieltosopimuksen kattamia kemikaaleja (kieltojärjestön nimeämät laboratoriot). Aloitteeseen osallistumista koskevat säännöt sekä aloitteen tavoitteet ja toimintatavat esitetään teknisen sihteeristön 14. heinäkuuta 2016 päivätyssä ilmoituksessa S/1397/2016. Kyseisen ilmoituksen mukaan hankkeisiin voi kuulua monia avustettavien ja avustavien laboratorioiden välisiä toimintoja, mukaan lukien molemminpuoliset henkilöstövierailut (koulutus ja mentorointi), tuki avustettujen laboratorioiden osallistumiselle kieltojärjestön pätevyyskokeisiin sekä tuki välineistön siirtämiselle ja tutkimusyhteistyölle.
            IV.3   Kemian rauhanomaisen käytön alalla toimivien naisten foorumi ja analyyttisten perustaitojen kehittämiskurssit naiskemisteille
            Kieltojärjestön tekninen sihteeristö järjestää kieltojärjestön päätoimipaikassa kemian rauhanomaisen käytön alalla toimivien naisten foorumin ja analyyttisten perustaitojen kehittämiskurssin naiskemisteille. Kieltojärjestön sopimusvaltiot nimeävät asiantuntijat, ja osallistujat valitaan pätevyyden, maantieteellisen jakauman ja sukupuolen perusteella.
            IV.4   Nuorille suunnattu koulutus kemian rauhanomaisesta käytöstä
            Jäsenvaltioiden kansalliset viranomaiset ovat kieltojärjestön teknisen sihteeristön valmiuksien kehittämisohjelmien perusteella pyytäneet yksilöllistä, kemian rauhanomaiseen käyttöön liittyvää kemikaaliturvallisuuden koulutus- ja tiedotusohjelmaa nuorille ja opiskelijoille kouluissa ja yliopistoissa. Ohjelma on ensimmäinen nuorille ja opiskelijoille tarkoitettu aloite, joka koskee kemian rauhanomaisen käytön edistämistä. Koulutuksessa hyödynnetään asiantuntijoiden ja opiskelijoiden vuorovaikutusta, ja sen yhteydessä voidaan kehittää videoita ja esitteitä, joita voidaan jaella kieltojärjestön sopimusvaltioiden akateemisissa instituutioissa ja kouluissa.
            IV.5   Analyyttisten taitojen kehittämiskurssi analyyttisen kemian asiantuntijoille afrikkalaisissa sopimusvaltioissa
            Afrikan alueella tällä hetkellä aktiivisten valtiosta riippumattomien toimijoiden takia on kiireesti tarpeen yleisesti parantaa alueen laboratoriokapasiteettia kieltosopimukseen liittyvien aineiden analysoinnin osalta. Kurssin tavoitteena on auttaa päteviä analyyttisen kemian asiantuntijoita hankkimaan lisää kokemusta ja käytännön taitoja kieltosopimukseen liittyvien kemikaalien analysointia varten.
            IV.6   Kemikaaliturvallisuus afrikkalaisissa sopimusvaltioissa
            Kemianteollisuudesta on tullut merkittävä kestävän kehityksen tekijä Afrikassa. YK:n Afrikan talouskomission raportin ”Africa Review Report on Chemicals” mukaan Afrikan kemianteollisuus jatkaa kasvuaan tulevina vuosina. Tämä kehityssuuntaus herättää monia kysymyksiä kemikaaliturvallisuudesta ja kemian rauhanomaisesta käytöstä sosioekonomisen kehityksen edistämiseksi. Niihin voidaan puuttua panemalla kieltosopimus täysimääräisesti ja tehokkaasti täytäntöön. Ohjelman odotetaan syventävän merkityksellisten sidosryhmien tietämystä ja asiaankuuluvia taitoja sekä tarjoavan niille mahdollisuuden hankkia tietämystä kemiallisten uhkien arviointiin ja lieventämiseen liittyvistä menetelmistä.
            V hanke – yleismaailmallisuus ja kohdistetut tukitoimet
            Tavoitteet

                        —

                        vahvistetaan yhteydenpitoa merkityksellisiin sidosryhmiin

                        —

                        laajennetaan kieltojärjestön työtä yleismaailmalliseksi

                        —

                        edistetään kieltosopimuksen kaikkien määräysten täydellistä, tehokasta ja syrjimätöntä täytäntöönpanoa

                  Tarkoitukset

                        —

                        lisätään tietoisuutta ja tietoa kieltojärjestöstä ja kieltosopimuksesta opiskelijoiden ja opettajien sekä tarvittaessa muiden ryhmien keskuudessa

                        —

                        lisätään kieltojärjestön näkyvyyttä ja selitetään sen toimintaa suurelle yleisölle

                        —

                        parannetaan keinoja levittää tietoa mahdollisimman suurelle yleisölle, erityisesti niille, jotka eivät ole asiantuntijoita tai tekemisissä tekniikan kanssa

                        —

                        lisätään tietoisuutta kieltojärjestöstä ja kieltosopimuksesta nuorten keskuudessa tietyissä valtioissa tai tietyillä alueilla

                        —

                        kannustetaan valtioita, jotka eivät ole kieltosopimuksen sopimusvaltioita, lisäämään osallistumistaan kieltojärjestön toimiin ja ymmärtämään kieltosopimus ja sen hyödyt paremmin

                        —

                        laajennetaan yhteydenpitoa sidosryhmiin kieltojärjestön käsittelemissä asiakysymyksissä institutionaalisen siirtymäkauden aikana

                  Tulokset

                        —

                        kattavampi yhteydenpito merkityksellisiin sidosryhmiin

                        —

                        kieltojärjestön työn laajeneminen yleismaailmalliseksi

                  Toimet
            V.1   Verkko-opetusmoduulien kehittäminen
            Tämän hankkeen tavoitteena on hyödyntää erikoistunutta verkko-opetuksen asiantuntemusta kieltojärjestön teknisen sihteeristön apuna, kun määritetään yhteistä toimintamallia verkko-opetusvalikoiman suunnittelua ja uusien verkko-opetusmoduulien toteuttamista varten. Moduulien sisältö päätetään koulutus- ja tiedotustoimien neuvottelukunnan kieltojärjestön pääjohtajalle laatiman raportin sekä neuvottelukunnan suosituksista tämän jälkeen käytävän keskustelun perusteella.
            V.2   Opetus- ja tukitoimivälineiden ja -materiaalin kääntäminen ja levittäminen
            Koulutus- ja tiedotustoimien neuvottelukunta on kahden ensimmäisen toimintavuotensa aikana kehottanut asettamaan saataville lisää opetus- ja tiedotusmateriaalia kieltojärjestön kaikilla kuudella virallisella kielellä. Englannin lisäksi niihin kuuluvat ranska, espanja, venäjä, kiina ja arabia. Opetus- ja tiedotusmateriaalia ja -välineitä tuotetaan kuitenkin tavallisesti vain englanniksi. Siksi läheskään niin monet sidosryhmät eivät voi käyttää niitä kuin maailmanlaajuisesti olisi mahdollista. Levittämistä varten erityisesti tietyille sidosryhmille suunnattua koulutus- ja tiedotusmateriaalia on käännettävä.
            V.3   Tuki valtioista riippumattomien järjestöjen osallistumiselle kieltojärjestön toimintaan
            Tällä hankkeella on tarkoitus tukea vaatimukset täyttävien kansalaisjärjestöjen edustajien osallistumista sopimusvaltioiden vuotuiseen konferenssiin vuonna 2019 ja 2020. Etusijalla ovat hakijat kehittyvistä talouksista ja siirtymätalouksista.
            V.4   Sopimusvaltioiden konferenssin yhteydessä järjestettävät oheistapahtumat
            Ohjelman aikana järjestetään kolme oheistapahtumaa – yksi jokaista sopimusvaltioiden vuotuista konferenssia kohden. Enintään kolmen edunsaajamaista tulevan asiantuntijan tai viranhaltijan matkakulut voidaan kattaa unionin rahoituksella.
            VI hanke – täytäntöönpano jäsenvaltioissa
            Tavoitteet

                        —

                        parannetaan ja ylläpidetään sopimusvaltioiden ja niiden kansallisten viranomaisten valmiuksia suorittaa täysimääräisesti kaikki kieltosopimuksen mukaiset velvollisuutensa

                  Tarkoitukset

                        —

                        asianomaiset sidosryhmät ymmärtävät ja tiedostavat aiempaa paremmin kieltosopimuksen, ja ne ovat tehostaneet toimintaansa ja osallistumistaan kansallisiin täytäntöönpanotoimiin

                        —

                        osallistuvien sopimusvaltioiden tulliviranomaisilla on aiempaa paremmat tiedot ja parantunut kyky hoitaa luokiteltujen kemikaalien tuontiin ja vientiin liittyviä tehtäviä sekä koordinoida toimensa kansallisten viranomaisten kanssa

                        —

                        asianomaisilla sidosryhmillä on käytettävissään asianmukaiset ja ajantasaiset tiedot tehokasta oppimista varten

                        —

                        mahdolliset kieltosopimuksen täytäntöönpanoa tukevat sidosryhmien virastot ja elimet ovat sopineet lyhyen aikavälin ohjelmasta niiden välisen synergian luomiseksi

                  Tulokset

                        —

                        sopimusvaltioilla on aiempaa paremmat valmiudet tehokkaaseen kansalliseen täytäntöönpanoon

                        —

                        aiempaa useampi sopimusvaltio kykenee määrällisesti ja laadullisesti tehokkaaseen kansalliseen täytäntöönpanoon

                        —

                        kansalliset viranomaiset ymmärtävät ja tiedostavat aiempaa paremmin kieltosopimukseen liittyviä asioita, mikä parantaa yhteistyötä ja tukea

                        —

                        aiempaa useampi sopimusvaltio kykenee prosessoimaan ja laatimaan lainsäädäntöä sen myöhempää hyväksymistä varten

                        —

                        tulliviranomaisten toiminta kemikaalien kaupan valvomiseksi ja seuraamiseksi on tehokasta

                  Toimet
            VI.1   Kansainvälisten sidosryhmien foorumi
            Hankkeella pyritään järjestämään kansainvälisten sidosryhmien foorumi, jossa painotetaan tärkeimmille kansallisille sidosryhmille, että kieltosopimus on tärkeää panna täytäntöön hyväksymällä kansallinen täytäntöönpanolainsäädäntö.
            VII hanke: tiede ja teknologia
            Tavoitteet

                        —

                        Toimia niin, että kieltojärjestön pääjohtaja voi antaa neuvoja ja suosituksia sopimusvaltioiden konferenssille, kieltojärjestön hallintoneuvostolle tai sopimusvaltioille kieltosopimuksen kannalta merkityksellisillä tieteen ja teknologian aloilla

                  Tarkoitukset

                        —

                        asetetaan suunta kieltojärjestön tieteellisille ja teknologisille toimille neljännen ja viidennen tarkistuskonferenssin välistä aikaa varten

                        —

                        toimitaan niin, että kieltojärjestön pääjohtaja voi antaa asiantuntija-apua kieltojärjestön päättäville elimille ja sopimusvaltioille kieltosopimuksen kannalta merkityksellisillä tieteen ja teknologian aloilla

                        —

                        hyödynnetään kieltojärjestön käytössä olevaa laajempaa tieteellisten asiantuntijoiden joukkoa ja aiempaa parempia mekanismeja, jotta pysyttäisiin ajan tasalla kemikaalien seurantateknologian ja tietotekniikan välineiden kehityksestä kemikaaleja koskevia tietoja sisältävien monimutkaisten tiedostojen analysointia varten

                        —

                        rakennetaan ja pidetään yllä sellaisten muiden kuin teknisten sidosryhmien verkostoa, jotka voivat täydentää kieltojärjestön käytettävissä olevia tieteellisiä asiantuntijoita uuden tieteen ja teknologian kaikkien näkökohtien arvioinnissa, jotta saadaan täydellisempiä lausuntoja tieteestä ja teknologiasta ja niiden vaikutuksista

                  Tulokset

                        —

                        tukitoimet, joiden avulla kieltosopimuksen todentamisjärjestelmän painopistettä siirretään aseistariisunnasta kemiallisten aseiden uudelleen ilmaantumisen estämisen suuntaan

                        —

                        kieltojärjestön paremmat valmiudet toteuttaa ennakoimattomia tapahtumia koskevia toimia

                        —

                        kieltojärjestön paremmat valmiudet seurata kieltosopimuksen kannalta merkityksellistä tieteellistä ja teknologista kehitystä

                        —

                        paremmat kieltojärjestön apua ja suojautumista koskevat valmiudet, joilla tuetaan kieltojärjestön keskittymistä kemiallisten aseiden uudelleen ilmaantumiseen sekä torjunnan ja reagoinnin osalta

                        —

                        valmiuksien tehokkaampi kehittäminen kansallista täytäntöönpanoa ja kansainvälistä yhteistyötä varten

                        —

                        tehokkaampi ja kestävä yhteistyö muiden kansainvälisten järjestöjen kanssa

                        —

                        kattavampi yhteydenpito merkityksellisiin sidosryhmiin

                        —

                        kieltojärjestö säilyttää asemansa globaalina tietämyksen ja asiantuntemuksen keskuksena kemiallisten aseiden alalla

                        —

                        paremmat valmiudet edistää sopimusvaltioiden ad hoc -työryhmien yhteistyötä

                  Toimet
            VII.1   Kasvien biologiset merkkiaineet -haaste
            Tässä hankkeessa kehitetään joukkoistamishaaste, jossa asiaan liittyviä asiantuntijoita eri tieteenaloilta pyritään saamaan yhdessä kokoamaan maantieteellisesti edustava viitejoukko kasveja, joita voidaan hyödyntää myrkyllisille kemikaaleille altistumisen havaitsemiseen (kemiallisen analyysin tai havaittavissa olevien fenotyypin muutosten avulla).
            VII.2   Tuki kieltojärjestön neuvoa-antavan tieteellisen neuvottelukunnan väliaikaisille työryhmille
            Neuvoa-antava tieteellinen neuvottelukunta voi kieltojärjestön pääjohtajan pyynnöstä puuttua yksittäisiin tieteellisiin ja teknologisiin ongelmiin kattavasti perustamalla väliaikaisia työryhmiä. Hanke edistäisi osaltaan tutkivaa tiedettä ja teknologiaa koskevan työryhmän sekä muiden neljännessä tarkistuskonferenssissa vuonna 2018 havaittujen tarpeiden täyttämiseksi perustettavien väliaikaisten työryhmien toteuttamista.


title: Neuvoston päätös (EU) 2019/577, annettu 8 päivänä huhtikuuta 2019, alueiden komitean yhden varajäsenen, jota Kyproksen tasavalta on ehdottanut, nimeämisestä

text:
                  11.4.2019

                  FI

                  Euroopan unionin virallinen lehti

                  L 100/42

         NEUVOSTON PÄÄTÖS (EU) 2019/577,
         annettu 8 päivänä huhtikuuta 2019,
         alueiden komitean yhden varajäsenen, jota Kyproksen tasavalta on ehdottanut, nimeämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
         ottaa huomioon Kyproksen hallituksen ehdotuksen,
         sekä katsoo seuraavaa:

                     (1)

                     Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi. Stavros YEROLATSITES tuli 26 päivänä heinäkuuta 2016 neuvoston päätöksellä (EU) 2016/1233 (4) varajäseneksi Kyriakos CHATZITTOFISin tilalle. Kyprianos ANDRONIKOU tuli 5 päivänä toukokuuta 2017 neuvoston päätöksellä (EU) 2017/799 (5) varajäseneksi Stavros YEROLATSITESin tilalle.

                     (2)

                     Yksi varajäsenen paikka on vapautunut Kyprianos ANDRONIKOUin toimikauden päätyttyä,

               ON HYVÄKSYNYT TÄMÄN PÄÄTÖKSEN:

            1 artikla
            Nimetään seuraava henkilö alueiden komitean varajäseneksi jäljellä olevaksi toimikaudeksi

                        —

                        Kyriacos XYDIAS, Mayor of Yermasoyia Municipality.

            2 artikla
            Tämä päätös tulee voimaan päivänä, jona se hyväksytään.

            Tehty Luxemburgissa 8 päivänä huhtikuuta 2019.

                  Neuvoston puolesta

                  Puheenjohtaja

               F. MOGHERINI

            (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

            (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

            (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).

            (4)  Neuvoston päätös (EU) 2016/1233, annettu 26 päivänä heinäkuuta 2016, alueiden komitean yhden jäsenen ja yhden varajäsenen, joita Kyproksen tasavalta on ehdottanut, nimeämisestä (EUVL L 202, 28.7.2016, s. 41).

            (5)  Neuvoston päätös (EU) 2017/799, annettu 5 päivänä toukokuuta 2017, alueiden komitean kolmen jäsenen ja kahden varajäsenen, joita Kyproksen tasavalta on ehdottanut, nimeämisestä (EUVL L 120, 11.5.2017, s. 20).


Neuvoston asetukseen (EY) N:o 139/2004 perustuva komission päätös (tehty 17/04/2019) keskittymän (Asia N:o COMP/M.9305 - Sev.en Energy AG / China Huaneng Group Co., Ltd. / InterGen N.V.) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 16/04/2019) keskittymän (Asia N:o COMP/M.9322 - Vista / TA Associates / Aptean Inc. / Yaletown Acquiror S.à.r.l.) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Neuvoston päätös (EU) 2019/792, annettu 13 päivänä toukokuuta 2019, nimittävän viranomaisen ja palvelussopimukset tekevän viranomaisen tietyn toimivallan antamisesta Euroopan komissiolle - henkilökohtaisten etuuksien hallinto- ja maksutoimisto (PMO)

text:
                  17.5.2019

                  FI

                  Euroopan unionin virallinen lehti

                  L 129/3

         NEUVOSTON PÄÄTÖS (EU) 2019/792,
         annettu 13 päivänä toukokuuta 2019,
         nimittävän viranomaisen ja palvelussopimukset tekevän viranomaisen tietyn toimivallan antamisesta Euroopan komissiolle - henkilökohtaisten etuuksien hallinto- ja maksutoimisto (PMO)
         EUROOPAN UNIONIN NEUVOSTO, joka
         ottaa huomioon Euroopan unionin virkamiehiin sovellettavat henkilöstösäännöt ja Euroopan unionin muuhun henkilöstöön sovellettavat palvelussuhteen ehdot, jotka on vahvistettu neuvoston asetuksella (ETY, Euratom, EHTY) N:o 259/68 (1), ja erityisesti mainittujen henkilöstösääntöjen 2 artiklan 2 kohdan ja mainittujen palvelussuhteen ehtojen 6 artiklan,
         ottaa huomioon nimittävän viranomaisen ja palvelussopimukset tekevän viranomaisen määräämisestä neuvoston pääsihteeristölle ja päätöksen 2013/811/EU kumoamisesta 6 päivänä helmikuuta 2017 annetun neuvoston päätöksen (EU) 2017/262 (2),
         sekä katsoo seuraavaa:

                     (1)

                     Euroopan komission henkilökohtaisten etuuksien hallinto- ja maksutoimisto (PMO) vastaa Euroopan komission ja – yksikön tason sopimusten mukaisesti – tiettyjen muiden unionin toimielinten ja elinten henkilöstön henkilökohtaisten rahallisten etuuksien hallinnosta ja maksamisesta. Neuvoston pääsihteeristön henkilöstön osalta PMO vastaa eläkeoikeuksien ja sairausvakuutusetuuksien hallinnosta ja maksamisesta. PMO käyttää näillä aloilla nimittävän viranomaisen ja palvelussopimukset tekevän viranomaisen toimivaltaa sairausvakuutusetuuksia koskevien henkilökohtaisten valitusten käsittelyä lukuun ottamatta. PMO tarjoaa myös yhä enemmän muita palveluja ja antaa neuvoston pääsihteeristön käyttöön tietotekniset välineensä.

                     (2)

                     On osoittautunut toimivammaksi ja kustannustehokkaammaksi, että henkilökohtaisia etuuksia hallinnoi yksi erikoistunut elin. Sen ansiosta Euroopan unionin virkamiehiin sovellettavien henkilöstösääntöjen, jäljempänä ’henkilöstösäännöt’, ja Euroopan unionin muuta henkilöstöä koskevia palvelussuhteen ehtoja, jäljempänä ’palvelussuhteen ehdot’, voidaan soveltaa yhdenmukaisesti kaikissa toimielimissä, mikä varmistaa unionin viranhaltijoiden yhdenvertaisen kohtelun ja edistää oikeusvarmuutta. Se myös yksinkertaistaa hallintoa ja edistää toimielinten yhteistyötä.

                     (3)

                     Neuvoston pääsihteeristö ja PMO allekirjoittavat tässä yhteydessä yksikön tason sopimuksen, jolla PMO:n tarjoamien palvelujen soveltamisalaa laajennetaan henkilöstön henkilökohtaisten rahallisten etuuksien hallintoon ja maksamiseen henkilöstöresurssien hallinnointiin tarkoitetun IT-välineen Sysperin avulla. Jotta sopimus toimisi asianmukaisesti, nimittävälle viranomaiselle ja palvelussopimukset tekevälle viranomaiselle kuuluva tähän liittyvä toimivalta olisi annettava Euroopan komissiolle (PMO). Lisäksi uusi yksikön tason sopimus korvaa aiemman eläkeoikeuksia, työttömyysavustuksia ja muita etuuksia palvelussuhteen päättyessä koskevan toimielinten sopimuksen, joten PMO:n toimivalta tällä alalla olisi vahvistettava.

                     (4)

                     Sysper-järjestelmään siirtymisen jälkeen alkavana siirtymäkautena nimittävän viranomaisen ja palvelussopimukset tekevän viranomaisen olisi voitava käyttää neuvoston pääsihteeristön henkilöstöä koskevaa toimivaltaansa tapauksissa, joissa PMO:n soveltamien henkilökohtaisia etuuksia koskevien sääntöjen mahdollinen erilainen tulkinta neuvoston pääsihteeristön ennen Sysper-järjestelmään siirtymistä soveltamaan tulkintaan verrattuna voisi vaikuttaa haitallisesti neuvoston pääsihteeristön henkilöstöön,

               ON HYVÄKSYNYT TÄMÄN PÄÄTÖKSEN:

            1 artikla

               1.   Rajoittamatta tämän artiklan 2 kohdan soveltamista henkilöstösäännöissä nimittävälle viranomaiselle ja palvelussuhteen ehdoissa palvelussopimukset tekevälle viranomaiselle myönnetty neuvoston pääsihteeristön henkilöstöä koskeva toimivalta siirretään Euroopan komissiolle – henkilökohtaisten etuuksien hallinto- ja maksutoimisto (PMO) – seuraavien etuuksien soveltamisen osalta:

                           a)

                           henkilökohtaiset etuudet:

                                       —

                                       henkilöstösääntöjen 67–69, 71, 74 ja 75 artikla, henkilöstösääntöjen liitteessä VII oleva 1–13 ja 17 artikla

                                       —

                                       palvelussuhteen ehtojen 19–27, 29, 92, 93, 94 ja 97 artikla;

                           b)

                           eläkejärjestelmä ja muut etuudet palvelussuhteen päättyessä:

                                       —

                                       henkilöstösääntöjen 70 ja 77 artikla, 78 artiklan toinen, kolmas ja neljäs kohta ja 79, 80, 81, 81 a ja 82 artikla, henkilöstösääntöjen liite IV, henkilöstösääntöjen liitteessä IV a oleva 4 artikla, henkilöstösääntöjen liitteessä VIII oleva 2–12 artikla, 13 artiklan 1 kohta, 14 artiklan ensimmäinen ja kolmas kohta sekä 17–34 ja 40–44 artikla; sekä henkilöstösääntöjen liitteessä XIII oleva 20–28 artikla;

                                       —

                                       palvelussuhteen ehtojen 31 artikla, 33 artiklan 1 kohta, 34–40 ja 43 artikla, 44 artiklan ensimmäinen kohta, 99 ja 101 artikla, 102 artiklan 2 kohta sekä 103–110 ja 113–116 artikla;

                           c)

                           työttömyysavustukset: palvelussuhteen ehtojen 28 a ja 96 artikla;

                           d)

                           aiheettomien maksujen takaisinperintä tämän kohdan a–c alakohdassa tarkoitettujen säännösten mukaisesti:

                                       —

                                       henkilöstösääntöjen 85 artikla ja henkilöstösääntöjen liitteessä VIII oleva 46 artikla;

                                       —

                                       palvelussuhteen ehtojen 44 artiklan toinen kohta, 45 artikla, 114 artiklan 2 kohta ja 116 artikla.

               2.   PMO:n on 31 päivään joulukuuta 2021 saakka ilmoitettava neuvoston nimittävälle viranomaiselle tai palvelussopimukset tekevälle viranomaiselle kaikista henkilöstösääntöjen 90 artiklan 2 kohdan tai palvelussuhteen ehtojen 46 ja 117 artiklan mukaisesti vastaanotetuista valituksista, jotka koskevat tämän artiklan 1 kohdan a alakohdan mukaisesti tehtyä neuvoston pääsihteeristön henkilöstön jäsentä koskevaa päätöstä, sekä aiottua vastausta koskevat tiedot. Jos neuvoston nimittävä viranomainen tai palvelussopimukset tekevä viranomainen yksittäistapauksessa sitä pyytää, PMO:n on luovuttava tämän artiklan 1 kohdan mukaisesti siirretystä toimivallasta, ja neuvoston nimittävä viranomainen tai palvelussopimukset tekevä viranomainen käyttää tällaisessa tapauksessa toimivaltaansa.

            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.

            Tehty Brysselissä 13 päivänä toukokuuta 2019.

                  Neuvoston puolesta

                  Puheenjohtaja

               F. MOGHERINI

            (1)  EYVL L 56, 4.3.1968, s. 1.

            (2)  EUVL L 39, 16.2.2017, s. 4.


Neuvoston asetukseen (EY) N:o 139/2004 perustuva komission päätös (tehty 24/05/2019) keskittymän (Asia N:o COMP/M.9307 - Anschutz Entertainment Group, Inc. / Onex Corporation) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 19/06/2019) keskittymän (Asia N:o COMP/M.9373 - PAI Partners S.A.S / Areas Worldwide S.A) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Neuvoston päätös (EU) 2019/1121, annettu 25 päivänä kesäkuuta 2019, Euroopan unionin ja Vietnamin sosialistisen tasavallan välisen vapaakauppasopimuksen allekirjoittamisesta Euroopan unionin puolesta

text:
                  2.7.2019

                  FI

                  Euroopan unionin virallinen lehti

                  L 177/1

         NEUVOSTON PÄÄTÖS (EU) 2019/1121,
         annettu 25 päivänä kesäkuuta 2019,
         Euroopan unionin ja Vietnamin sosialistisen tasavallan välisen vapaakauppasopimuksen allekirjoittamisesta Euroopan unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan 1 kohdan, 100 artiklan 2 kohdan ja 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Neuvosto valtuutti 23 päivänä huhtikuuta 2007 komission neuvottelemaan vapaakauppasopimuksesta Kaakkois-Aasian maiden liiton (ASEAN) jäsenvaltioiden kanssa. Valtuutus antoi mahdollisuuden kahdenvälisiin neuvotteluihin.

                     (2)

                     Neuvosto valtuutti 22 päivänä joulukuuta 2009 komission jatkamaan neuvotteluja kahdenvälisistä vapaakauppasopimuksista yksittäisten ASEAN jäsenvaltioiden kanssa. Komissio käynnisti kesäkuussa 2012 Vietnamin kanssa tehtävää vapaakauppasopimusta koskevat kahdenväliset neuvottelut, käytäväksi voimassa olevien neuvotteluohjeiden mukaisesti.

                     (3)

                     Neuvottelut Euroopan unionin ja Vietnamin sosialistisen tasavallan välisestä vapaakauppasopimuksesta, jäljempänä ’sopimus’, on saatettu päätökseen.

                     (4)

                     Sopimus olisi allekirjoitettava unionin puolesta sillä varauksella, että sen tekeminen saatetaan myöhemmin päätökseen,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan lupa allekirjoittaa Euroopan unionin ja Vietnamin sosialistisen tasavallan välinen vapaakauppasopimus (1), jäljempänä ’sopimus’, unionin puolesta sillä varauksella, että mainitun sopimuksen tekeminen saatetaan päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.

            3 artikla
            Tämä päätös tulee voimaan päivänä, jona se hyväksytään.

            Tehty Luxemburgissa 25 päivänä kesäkuuta 2019.

                  Neuvoston puolesta

                  Puheenjohtaja

               A. ANTON

            (1)  Sopimuksen teksti julkaistaan yhdessä sen tekemistä koskevan päätöksen kanssa.